Lebu (Čile)

Lebu je lučki grad od 20,989 i općina od 27,100 stanovnika u sredini Čilea u Regiji Bío Bío. On je i administrativni centar Provincije Arauco. Geografija Lebu se nalazi 145 jugozapadno od Concepcióna na ušću rijeke Lebu u Pacifik. Historija Historija Lebua počela je 1557. kad je dvadesetak km uzvodno izgrađena utvrda Santa Margarita de Austria, za zaštitu kolonista i cesta prema jugu. Utvrda je dograđena 1603. Nakon potresa u februaru 1640. utvrda Santa Margarita je premještena prema ušću rijeke, ali ni ona izdržala napade Mapucha, pa je nakon njihova ustanka 1655. potpuno napuštena. Sve do sredine 19. vijeka Lebu je bio selo, u pustom nesigurnom kraju zbog čestih napada Mapucha Izgradnja nove utvrde Varas 1860-ih i pacifikacija Mapucha privukla je nove koloniste, pored toga počeo se iskapati ugljen, pa je proradila i luka. Lebu je status grada dobio dekretom 1874. Tsunami 1877. oštetio je rudnike ugljena i skladišta u luci. Početkom 20. vijeka povezan je željezničkom prugom, a posao sa ugljenom je prosperirao naročito za i nakon svjetskih ratova. Potres i tsunami 1960. napravio je veliku štetu i uzrokovao smrt devet ljudi. Posljednji rudnik ugljena zatvoren je 2008. što je samo pojačalo krizu koja je počela još 1990-ih. Stanje je pogoršano nakon Potresa 2010. kad mu je uništena luka. Danas je ribarstvo osnovna privredna grana. Izvori Vanjske veze Ilustre Municipalidad de Lebu (službene stranice) Arhivirano 2013-02-18 na Wayback Machine-u (es)